open-index/open-wikipedia-markdown huggingface dataset:
Utsman

**Utsman bin Affan** (; ) tu sahabat nabi Islam Muhammad wan khalifah ketiga Kakhalifahan Rasyidin.

Dalam pandangan Muslim, Utsman digalari *Zunnurain* (nang baisi dua buting cahaya) uleh karena inya mengawini dua anak babinian Muhammad, Ruqayyah wan Ummu Kultsum.

Sabalum Umar maninggal, inya sampat menunjuk anam urang nang kenak akan memilih soarangan siapa di antara buhannya nang pantas jadi penerus Umar: Abdurrahman bin Auf, Ali, Utsman, Zubair bin Awwam, Thalhah, wan Sa'ad bin Abi Waqqash. Thalhah kada hadir, sementara Sa'ad mambarikan suara ke Abdurrahman, tapi Abdurrahman mambarikan suaranya ke Utsman. Maka diangkatlah Utsman sajadi khalifah nang hanyar.

Utsman dikenal karena inya mengumpulkan kitab suci Muslim al-Qur'an sajadi satu mushaf (buku) seperti nang kita baca wayah ini. Utsman jua mamimpin Kakhalifahan Rasyidin sajadi nagara Islam nang jaya wan sukses manaklukan banyak wilayah Rumawi wan Pirsia. Inya jua dikenal karena kabijakan ekonominya nang kawa mamakmurkan nagara Islam pada zaman itu. Kabijakannya nang paling disorpt tu nang mana inya meangkat gubernur wan pejabat dari keluarga inya sorangan, Bani Umayyah, nang disabut sajadi nepotisme.

Kabijakan nepotisme Utsman, wan tuduhan bahwa inya malakukan korupsi, meolah masyarakat banyak kada ketuju wan Utsman di akhir masa kekuasannya. Pada akhirnya, terjadi protes nang maakibatkan pambunuhan dirinya pada 656 M.

## Jajuhutan

## Sumber
*
Umar

**ʿUmar ibn al-Khaṭṭāb** (, atawa **Omar**, ) tu sahabat Nabi Islam Muhammad wan khalifah kadua Kakhalifahan Rasyidin.

Umar digalari sajadi *al-Faruq* (nang kawa mambedakan nag bujur wan kada) uleh Muslim. Inya disabut sajadi sahabat Nabi nang paling utama sasudah Abu Bakar.

Sataan pang maninggalnya Abu Bakar, inya sampat bewasiat nang isinya manunjuk Umar sajadi panggantinya. Umar melanjutkan panaklukan-panaklukan nang dimulai Abu Bakar sabalumnya. Inya jua manjadi urang patama nang meandak kabijakan-kabijakan untuk meurus negara. Salah satu tindakannya nang jadi sorotan pada masa itu ialah kunjungannya ke Yerussalem. Pada saat kunjungan itu, inya membolehkan urang Yahudi tinggal lagi di Yerussalem, wan mambiarakan gereja tatap ada.

Umar adalah khalifah patama nang mamakai galaran *[[Amirul Mukminin]]*. Kabarhasilam Umar dalam panaklukan militer wan administrasi negara banyak dipuji-puji uleh para ahli sajarah. Saeed M. Mohstam menulis,

Pamarintahan Umar juga diklaim sajadi pamarintahan di mana umat Islam bersatu sajadi satu komunitas.

Umar maninggal dunia dibunun uleh Abu Lu'luah, budak pirsia nang kada terima kenaikan harga pajak kharaj nang harus inya bayar. Umar ditusuk pakai pisau bamata dua pas inya lagi maimami sambahyang subuh di Masjid Nabawi.

## Jajuhutan

### Sumber
* 
*
Indragiri hilir

**Indragiri Hilir** atawa nang biasanya disingkat Inhil adalah ngaran salah sabuting kabupatin nang ada di Prupinsi Riau. Andak Indragiri Hilir ada di hujung selatan prupinsi Riau. Indragri Hilir babatasan lawan Indragiri Hulu di barat, Pelalawan di utara, Kepulauan Riau di timur, lawan Jambi di selatan. Indragiri Hilir dikanal lawan banyaknya masyarakat suku banjar nang badiam di sana.  

Indragiri Hilir baibu kuta di Tembilahan. Banyak kacamatan nang ada sebanyak dua puluh kacamatan. Dua puluh kecamatan  itu  

adalah: 

# Tembilahan
# Tembilahan Hulu
# Tempuling
# Kempas
# Enok
# Tanah Merah
# Kuala Indragiri
# Batang Tuaka
# Sungai Batang
# Reteh
# Keritang
# Kemuning
# Gaung Anak Serka
# Gaung
# Mandah
# Pelangiran
# Teluk Belengkong
# Kateman
# Pulau Burung
# Concong

## Dimugrafi
Jumlah panduduk yang bediam di Indragiri Hilir sabanyak 660.747 jiwa lawan kepadatan penduduk 48,85 jiwa/km^2 laju patumbuhan penduduk 0,04%.  Suku bangsa nang banyak badiam di kabupatin Indragiri Hilir adalah Banjar, Melayu, Jawa, lawan Bugis. Mayoritas masyarakat agamanya Islam.

## Giugrafi dan Iklim

Ganal wilayah kabupatin sekitar 13.525,10 km^2 lawan kecamatan Gaung jadi nang panganalnya lawan luas 2.093,52 km^2. Kabanyakan banua kabupatin Indragiri Hilir rupanya dataran randah. Sabahagian haluy di selatan kabupatin ada dataran Tinggi, tepatnya di kacamatan Kemuning. Dataran randah barupa dairah endapan rawa lawan ciri tanah gambut, lawan kawan hutan banyu payau. (mangrove) Indragiri Hilir jua baisi pulau-pulau sabanyak 31 pulau.

Indragiri Hilir dialiri banyak sungai-sungai lawan sungai pangganalnya adalah sungai Indragiri nang bamuara matan danau singkarak. Sungai lain nang penting adalah sungai Gaung, sungai Enok, sungai Reteh, sungai Keritang, sungai Batang Tuaka, sungai Guntung, sungai Terab, sungai Kateman, sungai Gangsal, sungai Danai, lawan sungai Anak Serka.
Kancur

**Kancur** (*Kaempferia galanga* L.) adalah ngaran tanaman hirbal nang baisi manpaat pananamba. Tanaman ngini hidup di dairah trupis duwa subrtrupis. Kancur dipakai gasan industri lawan didapur nang kada hasan tatamba haja tagal dipakai juwa gasan dimakan, diminum nang bagus gasan kasihatan. 

Kata kancur atawa Kencur asalanya matan basa Sansekerta yaitu kachora nang baarti *temu kunci*. Di Indunisia, kancur baisi banyak kiauan, nangkaya  kencur di Jawa, ceuko di Aceh, cekuh di Bali, wan sukung di Manado.

## Parawakan
Kancur baisi parawakan nang kaya dibawah ngini:

### Batang
Kancur baisi parawakan batang nang bantukannya basal wan baukuran kukurang labih 20 cm duwa tumbuh bakarumbun. Kancur baisi parbidaan lawan kaluarga lainnya di daunnya malayap di atas tanah, batangnya Kancur handap, akarnya banyak duwa bakalir habuk kakuningan. 

### Rimpang
Lamun rimpangnya bantukannya handap nangkaya jariji tumpul, bakalir habuk nang kulitnya mancarining lawan babau khas. Bagian dalamnya bakalir putih nang dagingnya kada basabut. 

### Daun

Daunnya manyurangan nang hihigaannya bakalir habang habuk. Daunnya babantuk manjurung malibar duwa ada juwa nang mambulat baukuran panjang 7-15 cm, libar 2-8 cm nang hujungnya maruncing, pangkalnya bakaluk wan higanya rata. Parmukaan daunnya kada babulu, tagal dibawahnya babuluan halus. Tangkingnya handap nang ukurannya 3-10 cm nang bamula tapatak matan tanah kikira 2-4 cm bakalir putih. Banyak daun kancur biasanya 2-3 lambar nang susunannya bahadapan. 

### Kambang
Kambang Kancur bantukannya nangkaya tarumpit manyurangan nang panjangnya kikira 3-5 cm. Banang sarinya bakalir kuning nang panjangnya 4 mm, lamun putiknya bakalir putih pina mambigi ramania. Kambangnya tasusun satangah duduk nang banyak mahkuta kikira 4-12 buting nang kalirnya putih samunyaan. 

## Kagunaan
Di kampung urang, kancur diulah jadi jamu nang bangaran baras kancur nang dikinum gasan manambahi salira makan. 

## Jujuhutan
Cangkir warik

**Cangkir warik** atawa **lanjung datu** adalah tumbuhan karnivora nang mambantuk génus ***Nepenthes*** wan tamasuk dalam famili monotipik **Nepenthaceae**. Inya tadiri matan 130 spésiés kada tamasuk huaran hibrida alami atawa nang buatan. Génus ngini tu tumbuhan karnivor di kawasan tropis Dunia Lawas, damini andakannya di nagara Indunisia, Ripublik Rakyat Tiongkok hagian salatan, Indochina, Malaysia, Pilipina, Madagaskar hagian barat, Seychelles, Kaledonia Hanyar, India, Sri Lanka, wan Australia. Habitat lawan spésiés pambanyaknya ada di pulau Kalimantan wan Sumatra.
Jintan

**Jintan** (*Trachyspermum roxburghianum* syn. *Carum roxburghianum*) adalah tanaman malayap nang biginya kawa dipakai gasan rarampah duwa tatamba. Jintan atawa ngaran lainnya cumin rancak dipakai gasan bumbunya gulai, opor, duwa soto. Bigi jintan nang dipakai gasan rarampah panjangnya kikira 6 mm, pabila disandingakan lawan adas, ukurannya tahalus duwa takadap. 

Lamun di pasar, ada parian Jintan nang rancak urang jual, yaitu Jintan putih, jintan hirang duwa jintan manis. Asing-asingnya baisi harum duwa rasa nang balainan juwa, tagal sama-sama baisi harum nang khas, nangkaya manis saikit, pahit duwa hangat. Di Indunisia, Jintan baisi banyak ngaran nangkaya Jinten Putih (Jawa), *Ginten* (Bali); *Jinten Bodas* (Sunda), *Jhinten pote* (Madura); *Jeura engkut*, *Jeura putih* (Aceh), *Jinten pute* (Bugis).

Jintan dikikiraakan lawan bubuhan ahli matan Mesir rahatan 4000 SM lawan imbah ngitu ditanam wan diharagu urang di Amerika Selatan, Afrika, wan Timur Tengah. Bahari, Jintan dipakai urang Mesir lainan gasan rarampah makanan, tagal gasan dikasaiakan ka mumi sakira tahan lawas.

## Parawakan

Tanaman jintan putih marupakan tanaman *terna*, baisi tinggi 1,5-5 m. Batang bagaris-garis wan kada babulu. Babentuk pita, panjang 3-10 cm. Kambang nangkaya payung, panjang mahkutanya kikira 1 mm, bakalir putih atawa habang. Panjang buah kikira 5-7 mm, wan libar 3 mm. Tanaman ngini baisi batang kayu wan daunnya basusun baputar wan batumpuk. Daun jintan putih baisi *pelepah* daun nangkaya tangking halus. Bantukan daun jintan putih kada nangkaya balambar, tagal mahiri duwa banang nang karas duwa handap. Tanaman jintan tabanyak bakalir hijau wan kambangnya tahalus bakalir kuning tuha nang ditupang duwa tangking nang tapanjang.

## Wadah tumbuh
Tanaman ngini banyak ditanam di India duwa Asia Tenggara. Rasanya taparak duwa tanaman kelabat atawa klabet daripada parian rarampah lainan.

## Kagunaan

### Bumbu masak
Jintan biasanya dipakai dalam masakan nangkaya opor, rawon, rendang, soto, tongseng, gulai wan laksa. Fungsi jintan ialah gasan maharumi, manambah rasa nyaman duwa padas, nang mana padas nang ada ngini kada manyakitakan tagal gasan manghangatakan awak. Supaya harum duwa rasanya takaluar, Jintan ngini harus disangrai dulu sampai masak, hanyar kawa dicampur ka masakan. 

## Jujuhutan
Puru

**Puru** adalah *[[inféksi]] tropis* di kulimbit, tulang wan sunduk tulang nang dipungkalai lawan hayumu spiroket *[[Treponema pallidum]] pertenue*. Panyakit ngini awalnya mulai matan bangkak nang karas wan bulat di kulimbit, nang ukurannya bisa 2 sampai 5 cm. Di tangah bangkaknya kawa buntus nang kaina jadi ulkus. Luka kulimbit awal ini rancak wagas imbah talu sampai anam bulan. Imbah bamiminggu sampai batatahun, sunduk tulang wan tulang kawa ada rasa sakit, kauyuhan kawa bakambang, wan luka kulimbit hanyar hanyar mancungul. Kulimbit talapak tangan wan talapak batis kawa bakandal wan babuka. Tulang (di pahinakan) kawa baubah tagasnya. Imbah lima tahun atawa labih pada nitu, dairah nang ligar di kulimbit kaina mati nang jadi kunat.

## Jujuhutan

## Tautan luar

*
Asam putar

**Asam putar**, nang jua disambat **asam putaran**, **asam pulasan**, wan **hambawang pulasan**, nang bangaran Latin ***Mangifera torquenda*** adalah spesies matan tanaman bakambang, puhun buah dalam famili mangga, nang asalnya tumatan Asia Tunggara.

## Bahan acuan
Apam

**Apam** atawa dipinandui juwa lawan **appam** di banua asalnya India adalah makanan nang diulah matan galapung baras nang diganaakan samalaman nang hudah dicampur duwa santan, gula, tapai wan saikit uyah nang imbah ngitu cagaran dibanam atawa disumap. Bantukannya nangkaya surabi tagal takandal.

## Sajarah
Urang Jatinom, Klaten, Jawa Tengah wan parakannya parcaya bahwa wadai apam asalnya matan Mekah nang dibawa duwa Ki Ageng Gribig rahatan bulik imbah bahaji. Kata apam diyakini matan basa Arab, yaitu afwan atawa affuwun nang artinya adalah maaf atawa ampunan. Tagal bubuhan Jawa ngalih manyambat, buhannya jadi tasambat apem. Wadai ngini sabagai simbol ampun maaf ka Tuhan atas kasalahan nang ada.

## Bahan
Bahan gasan baulah apam adalah galapung baras, santan, tapai, gula, gula habang wan uyah. Tagal lamun di Hulu Sungai, cagaran mamakai galapung baras matan baras usang. 

Galapung baras ngitu diudak lawan tapai gumbili sampai jadi satu. Gula habang dibanyui juwa sakira hancur, diudak sampai likat, imbah ngitu dicampur ka adunan galapung. Imbah diaduk pulang sampai rata, diganaakan sampai kamir atawa adunannya maurak, paling lawas samalaman. Imbah dirasa pina kamir, adunan disumap sakira saparapat jam sampai masak.

## Parian

Apam banyiur adalah parian apam nang khas matan Kalimantan Selatan. Apam ngini bahan dasarnya gelapung baras, santan imbah itu dikukus. Kemudian kalo sudah tuntung dikukus hanyar ditambahi nyiur beparut di atasnya. Rasanya campuran antara manis wan gurih.

.

## Jujuhutan
Gargadil

**Gargadil** adalah ngaran wadai nang bantukannya *melengkung* nangkaya bulan sahiris, higanya baulir wan bagalumbang halus-halus di kulimbitnya. Gargadil diulah matan galapung gandum gasan kulimbitnya nang disanga mamakai minyak lamak nang tabanyak pada biasanya. Hintinya bisa matan daging bagilas, kiju mozzarella, *suwiran* ayam duwa kiju, sampai hundang, sayur, su'un lawan hintalu bajarang.

Wadai ngini baisi ngaran lain di Sulawesi Utara, yaitu Panada nang isiannya iwak cakalang nang hudah disuwir halus-halus wan dimasak duwa bawang habang, daun limau, cacarum, lumbuk habang duwa bawang parai. 

## Sajarah
Gargadil dikikira urang asalnya matan makanan nang dibawa lawan buhan Spanyol duwa Portugal. Marga di banua sana ada juwa makanan nang bangaran *Pastel de nata* yaitu wadai nangkaya wadai hintalu (*egg tart*) asli Portugal nang dibarubuii bubuk kayu manis. Lamunnya di Spanyol, *pastel* ngitu sambatan gasan wadai biasa duwa papuluran lainnya. Tagal ada juwa pandiran lain nang mamadahakan gargadil ngini tiba matan *empanada*, ruti isi iwak tuna, sardin, atawa *chorizo* tumatan Spanyol nang hudah ada wayah 1520 di Galicia. 

Wadai ngini tiba matan banua Mediterania, Timur Tengah sampai ka India nang dikanalakan panambayan di Eropa Selatan wayah ada panyarbuan ulih Bangsa Moor ka Bangsa Eropa rahatan Perang Salib. Imbah ngitu bubuhan Eropa mamulai maudak wadai ngini wan mambarii ngaran "Empanada", nang tiba matan kata *empanar* nang baarti *mantel* dalam ruti. 

## Jujuhutan
Maeda Tadashi

Laksamana Muda **Tadashi Maeda** (前田 精, *Maeda Tadashi*, 3 Marit 1898 – 13 Desember 1977) adalah perwira tinggi Angkatan Laut Kekaisaran Jepang di Hindia Belanda matan masa Perang Pasifik.

Laksamana Muda Maeda baiisi peran nang cukup penting kemerdekaan di Indonesia matan mempersilakan huniannya nang ada di Jl. Imam Bonjol, No.1, Jakarta Pusat gasan tampat meulah naskah proklamasi oleh Soekarno, Mohammad Hatta wan Achmad Soebardjo, ditambah sang juru ketik Sayuti Melik.

## Jujuhutan
Hasan

**Hasan bin Ali** (; sekitar 624 – 670) tu salah satu figur utama Muslim. Inya ni marupakan anak dari khalifah kaampat, Ali dari bininya, Fatimah. Uleh karna itu jua, inya manjadi cucu daripada Nabi Islam Muhammad. Orang Islam Syiah mengiau Hasan awan galaran *al-Mujtaba*, uleh karna inya ni jua marupakan datuknya babuhan Dua Belas Imam Syiah.

Sahabis bapaknya, Ali, meninggal ditimpas awan urang Khawarij hatan maimami sembahyang subuh di Masjid Kufah, Hasan diangkat sajadi ahli waris bapaknya. Inya dibai'at sajadi khalifah sementara. Mandangar Hasan dilantik di Kufah, Muawiyah bebaris awan pasukannya wan menyarukan perang. Uleh karna Hasan beniat handak menyelamatkan nyawa urang-urang Islam, Hasan meadakan perjanjian damai awan Muawiyah. Perjanjian inilah nang kenak maakhiri kakhalifahan hindipnya.

## Jajuhutan

## Rujukan
* 
* 
* 
* 
* 
* 
* 
*
Bigi talipuk

**Bigi talipuk** atawa **kacang talipuk** tu bigi tanaman dalam genus *[[Nelumbo]]*, khususnya spesies *[[Nelumbo nucifera]]*. Biginya biasa dipakai dalam hidangan Asia wan tatamba kampung. Sapalih ganal dijual dalam bantuk karing wan dikupas, biginya sugih wan protein, vitamin B, wan mineral makanan.
Salam (tumbuhan)

**Salam** adalah ngaran tanaman nang diambil daunnya gasan rarampah nang dipakai dalam makanan di Indunisia. Ngaran lain daun Salam dalam basa Inggris disambat lawan *Indonesian bay-leaf* atawa *Indonesian laurel*, tagal ngaran ilmiahnya adalah *Syzygium polyanthum*.

## Parawakan
Kayunya bakalir habuk jingga mahabang wan mutunya sasadangan. Kayu nang masuk ka dalam kayu kalat (ngaran rahatan dijual) ngini rajin dipakai gasan bahan baulah rumah duwa paralatan rumah tangga. Kulimbit batang salam baisi tanin, nang rancak dipakai urang gasan ubar (gasan mangaliri duwa maawitakan) jala, bahan anyaman matan paring wan lalainan. Kulimbit batang wan daun salam rajin dipakai juwa gasan ramuan bahari tatamba sakit parut. Buahnya kawa dimakan wan biasanya kakanakan nang katuju. 

## Jujuhutan
Laus

**Laus** (*Alpinia galanga*) adalah ngaran tanaman nang bantukannya babungkah nang rajin kawa tumbuh di dataran tinggi atawa dataran randah. Laus nang dijadiakana rarampah ngini ditanam juwa di banua Asia lainnya nangkaya di India, Arab, Cina, Sri Lanka, wan Indonesia.  

Rajin urang mamakai Luas gasan campuran bumbu bamasak duwa tatamba. Lamun gasan dimasak, bungkah Laus cagaran ditutui sampai ramuk imbah ngitu dimasukakan ka masakana, lamunnya gasan tatamba laus nang dipakai adalah laus habang.  

## Parawakan

## Jujuhutan
Cancarum

**Cancarum** adalah ngaran tanaman rarambaan halus nang daunnya kawa dimakan jadi gangan atawa dimakan mantah. Daunnya babau harum nang kuat tagal ada saikit babau limau. Daun Cancarum ngini rajin dipakai urang lamun handak mamais, lamun dimakan gasan gangan rajin duwa daun kul, bilungka bahiris duwa sambal nang rajin juwa tapaimbai lawan ayam atawa iwak basanga. Di Thailand, daun Cancarum disambat lawan ngaran *manglak* nang rancak ada tarus di makanan buhannya.

Cancarum ngini adalah campuran antara dua spesies selasih, *Ocimum basilicum* dan *O. americanum*. Ia dikenal juga sebagai *O. basilicum* var. *anisatum* Benth. Aroma khasnya berasal dari kandungan sitral yang tinggi pada daun dan bunganya.

Urang Minangkabau mamakai tanaman nang sajanis Cancarum nang bangaran *Ruku-ruku* nang di dalam Basa Thailand disambat *Bai kra pao*. Daun Ruku-ruku ngini rajin dicampur ka masakan gulai iwak duwa *asam padeh* (asam pedas).

## Parawakan
Cancarum tamasuk ka dalam tanaman batahunan nang tumbuh cagat lawan banyak batangking. Cancarum babantuk perdu nang tingginya sampai manyaratus sintimitir. Kambangnya basusun di tundung nang cagat. Daunnya panjang, cagat, bantukannya taji atawa bulat hintalu, bakalir hijau anum wan berbau harum. Hujung daun bisa dumul atawa bisa jua landap, panjangnya 5cm. Parmukaan bagarigi atawa jua rata. Baunya nangkaya bau cangkih wan rasanya pahang.

Daun Cancarum baisi banyak zat nang bamanpaat gasan awak, nangkaya vitamin A, B, C, *betakaroten,* kalsium, *magnesium*, fosfor, protein, karbohidrat, lemak, zat besi, *flavonoid, arginin, anetol,* lawan *boron*. 

## Wadah tumbuh
Tanaman ngini banyak ditamui di Asia lawan Amerika. Di Pulau Jawa, Cancarum biasanya ditanam di kabun-kabun, di pagar-pagar, di higa jalan, di lapangan lawan di pahumaan. Biasanya ditanam lawan diharagu, tagal lamun musim baputih kawa haja gasan kaparluan urang banyak. Asalnya baluman dikatahui banar tiba matan mana. Tanaman ini kawa tumbuh di dataran randah sampai katinggian 500 mdpl. Mambiakan tanaman ngini kawa pakai bigi.

## Jujuhutan
Wadai palapah

**Wadai palapah** atawa nang dipinandui sawagai ***wafer*** dalam basa Indunisia adalah ngaran wadai nang ranyah, bantukannya parsagi panjang, balapis duwa banyak rasanya.  Wadai palapis ngini diulah matan gandum duwa hintalu. 

## Sajarah
Wadai palapah ngini masuk ka dalam papuluran nang banyak dikatujui mulai matan abad partangahan nang kisahnya dimulai matan banua Eropa, nangkaya Yunani, Walanda, Jerman, sampai ka Belgia. Wadai palapah baparakan lawan biskuit tagal pambidanya adalah adunan biskuit kada mamakai intalu, lawan tadua kali masak. Biskuit cagaran di*panggang*, imbah ngitu dibanam.

## Jujuhutan
Jalukap

**Jalukap** (bahasa Latin: *Centella Asiatica*) adalah ngaran tanaman liar nang banyak tumbuh di kabun, balukar, higa karatak duwa di galangan pahumaan. Tanaman ngini asalnya matan banua Asia trupik, imbah ngitu taucir ka Asia Tenggara tamasuk Indonesia, India, Cina, Japang, Madagaskar, duwa Australia lalu imbahnya ka nagara-nagara lain. Tanaman ngini rancak ditanam gasan manukupi tanah, imbahanu dimakan juwa diulah urang gangan marga ada baisi manpaan tatamba penyakit.

## Jujuhutan
Batasmiah

**Batasmiah** adalah gawian urang Banjar yakni upacara mangarani anak.
## Sajarah
Batasmiah hudah matan bahari digawi, nang paling babakas iya wayah Karajaan Banjar hudah baagama Islam. Gawian ngini nang manggawi bubuhan bangsawan keraton haja, tagal wayahini hudah ka masyarakat jua.
## Tata cara
Karancakannya, batasmiah digawi wayah malam imbah Isya, tagal wayahini sudah wayahapa haja kawa. Bubuhan nang parak lawan rumah disaurani, nang diutamaakan ialah tuan guru lawan Qari.

Digawi di palidangan, bapandal hambal nang dihiganya cirat kaca gasan banyu, mangkok halus gasan batungkal, wan minyak harum.

Imbah acara pambukaan, anak nang handak dingarani dipingkuti abahnya, bahadap tuan guru. Qari mambacaakan Surah Ali Imran ayat 1–19 atawa–nang tarancak–ayat 33-37. Tuntung Qari mambaca, tuan guru mandoaakan nang anak.

Sambil mambaca tulisan ngaran di karatas putih, Tuan Guru baucap pamulaan babasa Arab, hanyar artinya nang bacaannya, "Bismillahirrahmanirrahim. Aku ngarani anak ini, baharap buhara sama lawan di Lauh Mahfuz, ... bin ...." sabanyak talu kali. Hanyar imbahnya, bubuhan tamu baucap "Barakallah".

Tuntung mangarani, anak digunting rambutnya sadikit nang dimulai tuan guru hanyar bubuhan nang tuhanya, hanyar ditungkali imbahnya. Parak pahabisan acara, tuan guru mambacaakan doa selamat pulang hanyar basurung makanan.
## Referensi
*
Baharu Selatan, Pulau Laut Sigam, Kotabaru

**Baharu Selatan** yaitu sabuting kalurahan di Kacamatan Pulau Laut Sigam, Kabupatin Kotabaru, Prupinsi Kalimantan Selatan, Indunisia.
Peramasan Dua Kali Sanga, Hampang, Kotabaru

**Peramasan Dua Kali Sanga** yaitu sabuting kampung di Kacamatan Hampang, Kabupatin Kotabaru, Prupinsi Kalimantan Salatan, Indunisia.
Yulhaidir

**Yulhaidir** ialah ngaran bupati Kabupatin Seruyan nang mulai manjabat matan 2018. Inya dilantik jadi bupati imbah manang pilkada 2018 imbah dapat suara 45,67 parsin, atawa 27.600 suara.

## Jajuhutan
Sabilal Muhtadin

**Sabilal Muhtadin** () atau **''Sabilal Muhtadin lit-Tafaqquh fi Amrid-din** * (), adalah salah sabuting [[kitab]] paling  tarkanal nang dikarang ulih Syekh [[Muhammad Arsyad al-Banjari]]. 

Kitab nang ditulis di tahun 1779 M (1193 H) wayah masa pamarintahan [[Sultan Tamjidullah]] ngini jadi kitab nang manjalasakan ilmu fikih dalam Madzhab Syafi'i wan sabarataan panjalasannya diambil matan banyak kitab nang dikarang ulih ulama madzhab Syafi'i, nang kaya: *Syarah Minhaj *ulih Syekh [[Zakaria al-Anshari]], *Al-Mugni *ulih Syekh [[Khatib As-Syarbaini]], *At-Tuhfah* ulih Syekh [[Ibnu Hajar Al-Haitami]], *An-Nihayah ''ulih Syekh Ar-Ramli wan babarapa buting matan, syarah, wan usulan-usulan nang lain.

## Jujuhutan
Inna lillahi wa inna ilaihi raji'un

****** (, **') ngitu potongan matan ayat [[Al-Qur'an]], dari [[Surah]] [[Al-Baqarah]], ayat 156. Isi hibak ayat ngitu

الَّذِينَ إِذَا أَصَابَتْهُمْ مُصِيبَةٌ قَالُوا إِنَّا لِلَّهِ وَإِنَّا إِلَيْهِ رَاجِعُونَ



Bacaan ini jua disambat **istirja**' atawa **tarji'''.

## Pamakaian
Dalam Islam, istirja' disambat pabila urang takana mushibah wan jua disambat pas dapat habar duka. 

Oleh karna itu, umat Islam manyarahkan diri kapada Tuhan atas barataan nang inya terima. Di waktu nang sama, buhannya sabar dan manyabut bacaan ini pas dapat cubaan atawa musibah. Lalu, pabila urang Msulim dapat musibah, inya harus sabar wan meucapkan bacaan istirja maka Allah mambarinya pahala.

## Daptar Rujukan
Sarut

**Sarut** atawa **Ulap Sarut** tu sani manjahit di atas kain lawan motif khas Dayak Benuaq lawan cara marangkai banang manjadi sabuting kain nang motifnya khusus. Bahari, lawai nang dipakai diulah matan sarat daun kanas. Biasanya motif nang dijahit bacurak rami wan warna-warni. Sarut tu salah satu sani wastra nang dianggit ulih Urang Dayak Benuaq di Kabupatin Kutai Barat, Kalimantan Timur, salain tanun ulap doyo, tanun badong, wan sulam tumpar. Pusat karajinan Sarut ada di Kacamatan Damai.

Dalam manggawi sarut, motif nang dipakai kada mamakai mal khusus, tapi mal murni matan imajinasi urang nang manggawi. Jaman bahari, motif Sarut kada kawa ditaguh maknanya wan jadi simbol rahasia dan dianggap pamali sampai urang-urang khusus haja nang memahami.

Dalam rangka manganalakan karajinan Sarut, *Festival Sarut Kiai Panei Penguntei Lawei* sudah diadaakan sabanyak dua kali, yaitu pada tahun 2022 wan 2023.

## Bahan acuan
Gaguduh ayam

**Gaguduh ayam** atawa **ayam bagalapung** adalah makanan nang diulah matan ayam nang ditatak halus-halus, dilapisi galapung atawa adunan incir nang babumbu nang imbah ngitu disanga, disanga barandam, disanga di rinjing batakanan atawa disanga kada baminyak. Galapungnya ngini cagaran manambahi ranyah atawa karak di luarnya salajur manahanakan kalambutan wan kadar banyu dalam daging. Gaguduh ayam ngini biasanya mamakan ayam ras. 

## Sajarah
Dikikiraakan, gaguduh ayam ngini dimulai matan Abad Pertengahan Eropa. Tagal, urang Skotlandia nang panambayan nang manyanga ayam balamak (tagal kada babumbu). Imbah ngitu, banyak urang di Afrika Barat baisi tradisi ayam basanga nang babumbu (ayamnya dikalumbuni duwa adunan wan dimasak lawan minyak lamak). Cara manyanga urang Skotlandia duwa cara mambumbui urang Afrika Barat ngini lalu ai dikungsiakan lawan bubuhan Afrika nang jadi budak di dairah selatan Amerika Serikat.

## Itihi juwa

* Ayam *geprek*
* Ayam basanga
* Ayam *kremes*
* Ayam babanam
* Ayam pop

## Jujuhutan
Galahad

Sir Galahad nang rancak jua dikau Galeas atawa Galath dalam carita legenda Arthur adalah seurang ksatria meja bundar wan salah saikung dari talu urang nang dapat piala suci. Inya adalah anak dari Sir Lancelot wan Putri Elaine dari Corbenic. Kisahnya rancak dihubungkan lawan tema kebaikan, kesucian, wan pencarian spiritual. Karakter Galahad jua muncul dalam banyak karya sastra, termasuk karya-karya bahari wan modern.

## Asal Ngaran
Ngaran sidin mungkin asalnya dari ngaran Welsh yaeto Gwalchaved, nang artinya "Elang Musim Panas". atawa "gwalch" + "cad" (elang pertempuran), atawa mungkin merupakan bahasa Inggris dari ngaran tempat Gilead di Palestina. 

## Budaya Wahini

### Sastra

* Sebuting puisi karya Thomas de Beverly nang muncul matan tahun 1925, "The Birth of Sir Galahad", menceritakan peristiwa-peristiwa menjelang pembuahan Sir Galahad, kelahirannya wan kunjungan Sir Bors segera sehabis ngitu, gasan meliat Elaine wan bayi Galahad. Sir Bors meliat penampakan Cawan Suci pas berada di kapel lawan bayi dan ibunya. Dari talu ksatria nag kada ternoda oleh dosa – Sir Perceval, Sir Bors, dan Sir Galahad – Galahad ni satu-satunya nang ditakdirakan gasan mencapai kehormatan mendapatakan Cawan Suci. Hal ini sama lawan firman Allah kalaunya Raja Daud wayah banyak sudah menumpahakan darah wan kada layak membangun Bait Suci di Yerusalem , Cagaran kehormatan ini hanya kawa diampu oleh putranya, Raja Salomo. 

### Permainan

* Dalam gim hape *Fate/Grand Order* , Galahad yaeto Ruh Pahlawan nang menyatu wan seurang galuh, inya tu Demi-Servant ngarannya Mash Kyrielight, di bawah kelas Shielder.
* Permainan kartu *Android: Netrunner*  menampilakan kartu nang bengaran Galahad. Damintu ada dalam sub-tumbung Elektronik Penanggulangan Intrusi nang disambat "Grail".

## Rujukan
Arknights

**Arknights** (Hanzi: 明日方舟; Pinyin: *Míngrì Fāngzhōu*, "Baraway Masa Depan") adalah sabuting video game seluler pertahanan manara nang diulah ulih Hypergryph. Permainan ini dirilis di Cina pada 1 Mei 2019, lalu dirilis di Jepang, Korea, wan saluruh dunia pada 16 Januari 2020, wan dirilis di Taiwan pada 29 Juni 2020. Arknights mamakai mekanisme permainan gacha di dalamnya wan tersedia di perangkat Android wan iOS.

Sabuting permainan *spin-off*, Arknights: Endfield, diumumkan gasan perangkat PC wan seluler pada Maret 2022.  Sabuting serial televisi anime yang diadaptasi oleh Yostar Pictures mengudara sejak Oktober 2022. Musim kadua dari anime ngini judulnya Arknights: Perish in Frost mulai baudara sajak Oktober 2023.

## Pamainan
Permainan ngini adalah pertahanan manara nang mamakai babarapa karakter (nang disambat "operator") sabagai struktur pertahanannya. Operator jarak parak (melee) ditempatkan di atas lantai dasar, samantara operator jarak jauh (ranged) di atas lantai nang ditinggiakan. Operator jarak parak sacara fisik manundaakan gerakan lawan gasan maju, samantara operator jarak jauh tasuga gasan mambaiki, manantuakan operator jarak parak, atawa jua mangurus karusakan jarak jauh. Pamain harus malatakkan operator di atas lantai nang hak gasan mencegah lawan mamasukakan markas pamain. Sasudah ditempatakan, kaahlian (skill) operator kawa diaktipakan sasudah babarapa waktu gasan efek khusus atau mereka (operator) kawa ditarik gasan ditempatakan pulang sasudah durasi penundaan habis.

## Alur kisah
Paristiwa permainan ini diatur dalam suasana distopia masa depan pasca-apokaliptik di atas Planet Terra, dihuni ulih panduduk nang baisi karakteristik ''kemonomimi'' dari binatang wan makhluk/ras mitologis. Bencana alam maninggalakan mineral nang baharga nang disambat *originium*. Mineral ngini manyababakan panyakit progresif nang disambat *oripathy*, tagal panyakit ngini mamungkinakan urang nang tainfeksi kawa mamakai "Arts" (pamarintah originium). Karena oripathy sangat manular wan mematikan, urang nang kena (disambat *Infected*) dihindari wan dikaniaya. Sebagai tanggapan, babarapa urang mambantuk gerakan Reunion, sakumpulan militan nang ma'perang lawan pamarintahan despotik Terra.

Pameran pamuternya adalah sebagai Doktor bertopeng nang amnesia. Doktor mangarahakan tim "operator" matan Pulau Rhodes, sabuah organisasi farmasi, medis, wan pertahanan diri. Pas oripathy manyebar di masyarakat, Pulau Rhodes mancari obat sambil mempertahankan diri lawan Reunion wan babarapa pamarintahan Terra.

## Bahan acuan
Hambin hambin buah

**Hambin hambin buah** adalah ngaran tanaman trupis nang banyak ditamui di pasisir. Tanaman ngini tamasuk salah sabuting tanaman saluh nang hidupnya di dairah taman, kabun, tungkaran rumah, atawa padang sabat.

Hambin hambin buah baisi ngaran lain, nangkaya Meniran (Indonesia), Uru handalai (Kalimantan Tengah), Sidukuang anak (Minangkabau).

## Parawakan
Hambin hambin buah baisi daun halus-halus wan kambang putih.  Tingginya bisa sampai samitiran lawan jua bantuk daunnya mahirip duwa supan-supan. 

## Manpaat
Tanaman ngini baisi sajarah panjang matan bahari gasan batatamba. Hambin hambin buah diparcaya kawa manambahi atawa malancarakan banyu kamih. Lawan jua dikikira kawa mahalangi tabantuknya batu ampadu.

Lamunnya urang Dayak Ngaju di Kalimantan Tengah mamakai Hambin hambin buah sagan panyakit kayap di kulit.

## Jujuhutan
Raja Arthur

**King Arthur** (Welsh: *Brenin Arthur*, Cornish: *Arthur Gernow*, Breton: *Roue Arzhur*, French: *Roi Arthur*) atawa rancak dipinandui bangaran Arthur Pendragon yaitu "Raja Sekali dan Masa Depan" wan pahlawan legendaris Inggris nang jua dipinandui bangaran "Raja Para Ksatria".

Inya bagana di *Camelot* wan baisi sanjata parang *Excalibur*. Raja Arthur ialah salah saurang karakter sastra paling dipinandui sapanjang jaman. Legenda Arthurian dari *Knights of the Round Table, Camelot, Quest for the Holy Grail,* kisah cinta Lancelot wan Guinevere, wan ahli nujum Merlin sudah mamadahi wan mailhami dunia sastra, musikal, wan visi artistik utama lainnya salama baabad-abad.

## Kahidupan
Sapalih urang bapadah bahuwa Raja Arthur hidup matan pahabisan abad ka-5 sampai pamulaan abad ka-6. Inya mungkin saurang raja wan pamimpin bubuhan Keltik di pulau Britania. Inya pamulaan ada dalam dua sumbar sajarah awal abad patangahan, Annales Cambriae wan Historia Brittonum, lamun sumbar nangini matan 300 tahun imbah inya dikira-kira hidup, wan sapalih urang sejarawan nang mamalajari masa ngitu kada maanggapnya sabagai tukuh sajarah.

## Ngaran
Asal muasal ngaran Welsh "Arthur" masih jadi pamanderan hangat. Etimologi nang paling kawa ditarima urang luas asalnya tumatan *nomen Romawi non-Yahudi* (ngaran keluarga) Artorius.  Artorius ngini baisi etimologi nang kada jalas wan didabatakan. 

## Budaya wahini

### Permainan

* Dalam *franchise* seri anime *Fate,* Raja Arthur digambarakan sabagai Ruh Pahlawan di bawah kelas Saber wan kisahnya inya disana jadi babinian, ngarannya jua disesuaikan jadi Artoria cagaran manyasuaiakan lawan janis kalaminnya nang baubah di caritanya. Lamun dalam seri paimbahnya nang terbit, ada jua versi lalakiannya di seri *Fate/Protoype*.

## Rujukan
Mitologi

**Mitologi** (serapan dari bahasa Walanda: *mythologie*) adalah ilmu dalam bentuk sastra nang mengandung konsepsi wan dongeng suci mengenai kehidupan dewa wan makhluk halus dalam suatu kebudayaan. Mitologi jua terkait parak lawan legenda wan jua cerita rakyat. Mitologi kawa mencakup kisah penciptaan dunia sampai asal muasal sebuah bangsa.

Dalam penggunaan wahini, "mitologi" rancak mengacu pada sakumpulan mitos sekelompok urang.  Misalnya, mitologi Yunani , mitologi Romawi , mitologi Celtic , dan mitologi Het barataannya itu menggambarkan kumpulan mitos nang dicaritakan baasa di antara budaya-budaya ngitu.  

"Mitologi" jua kawa manjuhut matan studi parihal mitos wan mitologi.

## Jujuhutan
Panamas, Selat, Kapuas

**Panamas** adalah sabuting kalurahan di Kacamatan Selat, Kabupatin Kapuas, Prupinsi Kalimantan Tangah, Indunisia.
Daptar kacamatan wan kampung di Kabupatin Magelang

Di bawah ini adalah **daptar [[kacamatan]] wan [[kalurahan]]/[[kampung]] di [[Kabupatin Magelang]]**, Prupinsi Jawa Tangah, Indunisia. Kabupatin Magelang baisi 21 kacamatan, 5 kalurahan, dan 367 kampung. Pada tahun 2021, jumlah warganya mancapai 1.363.290 urang wan luas wilayahnnya 1.102,93 km² dan sabaran warga 1.255 jiwa/km².

Daptar kacamatan wan kampung di Kabupatin Magelang, ada di bawah ini:


## Bahan acuan

## Janaki jua
* Daptar kacamatan wan kampung di Indunisia
* Daptar kacamatan wan kampung di Jawa Tangah
* Pambagian administratif di Indunisia

## Tautan luar
*  Badan Pusat Statistik Kabupatin Magelang
*  Situs Resmi Prupinsi Jawa Tengah 
*  Situs Resmi Kabupatin Magelang
*catatan: URL sawaktu-waktu dapat baubah/hilang. Bila URL kada aktif, muhun dihapus matan daptar.*
(50001) 2000 AK15

**(50001) 2000 AK15** adalah sabuting astéroid nang baandak di sabuk utama. Astéroid ini ditamuakan pada tanggal 3 Januari 2000 parak LINEAR di Socorro.

## Pambantukan
Nangkaya lawan astéroid sacara kasaluruhan, astéroid ngini tabantuk matan nebula matahari primordial sabagai pacahan planetesimal, sasuatu di nebula Matahari anum nang kada mayu ganal gasan baubah manjadi planét.

## Bahan acuan

## Tautan luar
* JPL Small-Body Database Browser
Bandongan, Bandongan, Magelang

**Bandongan** yaitu sabuting kampung di Kacamatan Bandongan, Kabupatin Magelang, Prupinsi Jawa Tangah, Indunisia.
Candimulyo, Candimulyo, Magelang

**Candimulyo** adalah sabuting kampung di Kacamatan Candimulyo, Kabupatin Magelang, Prupinsi Jawa Tangah, Indunisia.
(614599) 2010 AB78

**2010 AB78** adalah salah sabuting asteruid. Asteruid ngini tamasuk bagian matan asteroid Amor, nang andakannya parak wan bumi. Ukuran orbit asteruid ngini ganalnya 0.547, magnitudo halasnya 18.3.

## Paulahan

Nang kaya asteruid lain jua, asteruid ngini taulah matan nebula matahari primordial balalu jadi pacahan planetisimal, banda di nebula matahari anum nang kada tapi ganal gasan baubah jadi planet.

## Jujuhutan

## Pranala luar

* Daptar asteroid Amor - *The International Astronomical Union Minor Planet Center.*
5 cm

**5** **cm** marupakan buku ulahan Donny Dhirgantoro matan tahun 2005 nang diterbitkan ulih Grasindo. Novel ini mangisahakan lima sahabat yaitu Arial, Riani, Zafran, Ian wan Genta nang bajalanan. Novel ngini malajari tentang harapan, mimpi, tekad, cinta lawan persahabatan. Novel ini mancapai rekor *buku* paling payu di Gramedia Bookstore dua tahun berturut-turut. Pas tahun 2012, novel ini diulah jadi pilem lawan judul nang sama **5 cm**.

## Diulah Jadi Komik
Pas tahun 2011, 5 cm diulah jadi komik nang digawi ulih Is Yuniarto bedua lawan Donny Dhirgantoro. Komik ngini diulah ulih penerbit Grasindo.

## Diulah Jadi pilem
Pas tahun 2012, 5 cm diulah jadi pilem nang disutradarai ulih Rizal Mantovani nang dibintangi ulih Fedi Nuril (Genta), Denny Sumargo (Arial), Herjunot Ali (Zafran), Raline Shah (Riani) wan Igor Saykoji (Ian), Pevita Pearce (Arinda)
99 Cahaya di Langit Eropa (novel)

**99 Cahaya di Langit Eropa** ialah buku paling payu ulahan Hanum Salsabiela Rais wan Rangga Almahendra. Buku ngini diterbitkan ulih Gramedia Pustaka Utama matan tahun 2011.

Buku otobiografi ngini mambahas kisah hidup Hanum Salsabiela Rais pas sidin baumpati lakinya, Rangga Almahendra, kuliah di Wina, Austria selama tiga tahun. Hanum pemulaan tahu lawan kahidupan di wilayah nang urang Muslimnya adalah minoritas, di mana agama dianggap kada adil, kayapa agama Islam nang suah sukses di benua Eropa selama beberapa abad.

## Diulah Jadi Pilem
Novel *99 Cahaya di Langit Eropa* diulah jadi pilem berjudul sama nang dikeluarkan matan tahun 2013. Film ngini dikeluarkan ulih Maxima Pictures wan dibintangi oleh Acha Septriasa, Abimana Aryasatya, wan Raline Shah.

## Lihat jua

* 99 Cahaya di Langit Eropa
* Cahaya di Langit Eropa Bagian 2
Adriana: Labirin Cinta di Kilometer Nol

Adriana: Labirin Cinta di Kilometer Nol ialah buku ulahan Fajar Nugros wan Artasya Sudirman matan tahun 2010 nang dikeluarkan ulih Lingkar Pena. Edisi lain matan novel ngini dikeluarkan ulih Gramedia Pustaka Utama pada tahun 2013, buku ngini diulah jadi pilem dengan judul *Adriana.*

## Diulah Jadi pilem
Pas tahun 2013, Adriana: Labirin Cinta di Kilometer Nol diulah jadi pilem nang judulnya *Adriana nang* disutradarai oleh panulis novel ngini sorang yaitu Fajar Nugros nang dibintangi oleh Eva Celia jadi Adriana, Adipati Dolken jadi Mamen, wan Kevin Julio jadi Sobar.
Arok Dedes

***Arokedes*** adalah salah sebuting karya ulahan Pramoedya Ananta Toer nang mengisahkan sajarah perlawanan wan pemberontakan Ken Arok lawan pamarintahan Akuwu Tumampel, Tunggul Ametung. Dalam buku nang dikeluarkan tahun 1999, Pram melihatakan sacara jelas keadaan sosial politik wayah itu.

## Sinopsis
Novel ngini mencoba mambari sudut penglihatan hanyar ka sajarah nang menggambarkan Ken Arok kada hanya saurang pemberontak nang berandalan, kaya nang banyak dipandirakan di buku-buku sejarah, tapi di sini dicaritakan bahwa Ken Arok ngini pamimpin rakyat nang kada puas wan pamarintahan nang manyiksa. Novel ngini jua manggambarakan kondisi pemberontakan nang terjadi di sabuah nagara atawa karajaan nang sarat lawan intrik politik.

## Lihat jua

* Pramoedya Ananta Toer
* Lampu diantara
Aroma Karsa

Aroma Karsa adalah sabuah buku karangan Dewi Lestari nang diterbitkan di tahun 2018. Novel ngini mangisahkan saurang pemuda bengaran Jati Wesi nang diganalakan di kawasan kumuh Bantar Gebang. Jati baisi kemampuan bau nang labih bagus pada manusia biasa. Pemulaannya, novel ini ditarjamahakan dalam format digital dalam bentuk kisah basambung.

## Sinopsis
Dee Lestari nang terkenal lewat serial Supernova wan Filosofi Kopi, wayahini bebulik lewat ulahannya nang judulnya Aroma Karsa. Aroma Karsa adalah novel nang genrenya *fiksi*, *romansa*, wan *fantasi*. Novel ngini mangisahkan saurang pemuda nang diganalakan di kawasan kumuh Bantar Gebang ngarannya Jati Wesi. Inya baisi kamampuan penciuman bau nang malabihi manusia biasa. Seiring waktu, inya bekenalan lawan Raras Prayagung, nang beisi perusahaan kusmitik lawan parfum terkenal, Kemara.

## Karya Tulis Dewi Lestari

#### Fiksi

* Supernova 1: Ksatria, Puteri, wan Bintang Gugur - Truedee Books (2001)
* Supernova 2: Akar - Truedee Books (2002)
* Supernova 3: Petir - Truedee Books & Akoer - (2004)
* Filsafat Kopi: Kumpulan Cerita dan Prosa Satu Dekade - Truedee Books & Gagas Media (2006)
* *Rectoverso* - Goodfaith Production (2008) lawan
* Perahu Kertas - Bentang Pustaka (2009)
* Madre - Bentang Pustaka (2011)
* Supernova 4: Partikel - Bentang Pustaka (2012)
* Supernova 5: Gelombang - Bentang Pustaka (2014) 
* *Supernova 6*: Inteligensi hujan pagi - Bentang Pustaka (2016)
* Kepingan Supernova - Bentang Pustaka (2017)
* Aroma Karsa - Bookslife & Bentang Pustaka (2018)
* Rapijali 1: Mencari - Storial.co & Bentang Pustaka (2021)
* *[[Rapijali 2: Menjadi|Rapijali 2]]*: Menjadi - Storial.co & Bentang Pustaka (2021)
* *Rapijali 3: Kembali - Kegiatan & Bentang Pustaka (2021)*

#### Non fiksi

* *Dibalik Tirai* Aroma Karsa - Bentang Pustaka (2019)
* *Rantai* Tak Putus - Bentang Pustaka (2020)

## Referensi
Lampihong Kanan, Lampihong, Balangan

**Lampihong Kanan** yaitu ngaran kampung di wilayah Kacamatan Lampihong, Kabupatin Balangan, Prupinsi Kalimantan Selatan, Indunisia.

## Geografi
### Watas wilayah
Kampung Lampihong Kanan bawatasan lawan wilayah:
Aruna & Lidahnya (novel)

Aruna & Lidahnya adalah sabuah novel ulahan Laksmi Pamuntjak nang diterbitakan pada 13 Novimbir 2014.

## Penerbitan
Aruna & Lidahnya diterbikan matan 13 Novimbir 2014 di Canteen, Pacific Place, Jakarta. Novel ngini diterbitkan ulih Gramedia Pustaka Utama. Novel ngini sudah ada di toko buku jaringan Gramedia matan 24 November 2014 di saluruh Indunisia. Rencananya, novel ngini diterbitkan jua dalam bahasa Inggris imbah penerbitan versi bahasa Indonesianya, tapi hanyar kawa tegawi 4 tahun kemudian, tepatnya pada Januari 2018. Judul bahasa Inggrisnya adalah The Birdwoman's Palate. Penerbitan versi Inggris matan novel ngini diadakan di Ubud Food Festival 2018 nang diadakan matan 13 sampai 15 April 2018.

## Adaptasi
Novel ngini diulah jadi pilem dengan judul nang sama. Versi pilemnya ditayangkan pas 27 September 2018.

## Referensi
Nero

**Nero Claudius Caesar Augustus Germanicus** (15 Disimbir 37 – 9 Juni 68), lahir **Lucius Domitius Ahenobarbus**, atawa dikiau **Nero Claudius Caesar Germanicus**, adalah kaisar Romawi kalima wan paakhirnya matan dinasti Julio-Claudian. Nero digaduh oleh pamannya, Claudius gasan menjadi penerus tahtanya. Inyaa naik tahta pada tanggal 13 Uktubir 54 sabab kematian Claudius.

## Budaya Wahini

* Dalam *franchise* seri anime *Fate,* Nero digambarakan sabagai Ruh Pahlawan di bawah kelas Saber wan kisahnya inya disana jadi babinian, dan inya rancak disambar sabagai *Red Saber*  cagaran kemiripannya parawakannya lawan *Saber* lainnya yaeto Raja Arthur.

## Jujuhutan
Gangan paliat

**Gangan paliat** marupakan makanan bakuah santan likat wan terkenal Kabupatin Tabalong, Kalimantan Selatan. Paliat ngini marupakan ngaran kampung di Kabupatin Tabalong.

Sekilasan, tagas gangan paliat ngini mirip lawan opor tagal kuahnya talikat. Paliat biasanya disurung lawan gangan gumbili, wan dimakan pakai nasi putih.

## Cara maulahnya
Bahan penambaian gasan maulah gangan paliat ngini biasanya mamakai iwak baung, hundang, iwak patin atawa iwak haruan. Bumbu kuahnya diulah matan santan likat, janar, tipakan, kaminting, wan bawang nang dicampur lawan limau kuit. Bumbu makanan ngini 80% diulah matan janar nang dikambuh lawan santan likat wan asam sampai bakalir kuning tarang.

## Jujuhutan
Ar-Raudhah Sekumpul

**Ar-Raudhah Skumpul**, adalah langgar nang ada di kelurahan Sakumpul, Martapura, Kalimantan Selatan. Langgar ngini dipinandui di bubuhan masyarakat Kalimantan, olehnya rancak jadi wadah sagan pengajian, balajaran agama, lawan pembacaan Maulid Habsy nang dipimpin Syaikh Muhammad Zaini bin Abdul Ghani al Banjary atauwa nang rancak disambat urang Guru Sakumpul. Sampai wayah hini, sapaninggalan Guru Sakumpul, Ar-Raudhah tatap rami didatangi urang-urang, sagan baziarah atauwa balajaran rutinan Maulid nang dirintis oleh Guru Sakumpul.

Di parak langgar Ar-Raudah ngini jua dijadiakan sagan kubah Guru Sakumpul, pas rahatan beliau sudah maninggal, nang wahini disambat Kubah Guru Sakumpul. Satiap tahun, tanggal 5 Rajab, baacaraan mahaul Guru Sakumpul nang didatangi urang-urang di dalam atauwa di luar Kalimantan. 

## '''Sajarah'''
Sebelum adanya langgar Ar-Raudah ngini, urang-urang belajaran agama ngitu dirumah Guru Sakumpul nang di Keraton, Martapura.

Langgar ar-Raudhah pertama kali diulah oleh Guru Sakumpul di wadah tanah nang diwakafkan beliau, lawan jua diulahnya langgar pakai duit beliau jua.


## '''Catatan Batis'''
Puracit

= Puracit =

Tadapat banyak banar kulinir Nusantara, salah satu kulinir nusantara nang kada tapi ditahu urang lagi ngarannya wadai Puracit, wadai ngini dari Banjarmasin. Wadai nang mirip Putu Mayang ngini baisi rasa nang nyaman tabuat dari galapung baras, gula habang, kalapa awan bahan nang lain. Wahini kada banyak lagi nang bajual wadai puracit ngini. 

= Cara maulahnya = 
 
Amun pian handak baulah wadai puracit ngini di rumah, mamarluakan gula habang, galapung baras lawan banyu. Gasan hamburan pakai parutan nyiur. Takarakannya sasuaiakan lawan sabanyak apa yang handak diulah. 

Nahh ngini cara maulahnya :

pamulaan : panasi sumapan

Kadua : buati galapung baras dalam wadah nang wasi atau kada lunuh kana panas hanyar sumap kira-kira saparat jam. 

Katiga : sambil mahadangi galapung baras disumap, diwadah nang lain jarang gula habang sampai lunuh, jangan kada ingat mambuati banyu. 

Kaampat : imbah galapung baras tadi disumap campur lawan gula habang nang sudah lunuh ngintu. 

Kalima : imbah barataan taharu, buat dalam palastik nang sagitiga, imbah ngintu luangi palastiknya sadikit. 

Kaanam : diwadah luyang nang sudah dilapisi palastik atawa daun pisang nang sudah disapu lawan minyak lamak, samprutakan adunan diatas luyang ngintu. 

Katujuh : sumap adunan nang sudah disamprut ngintu. 

Kalapan : imbah masak, hamburi nyiur baparut
Bubur asura

**Bubur asura** adalah bubur nang diulah rahatan hidup 10 bulan muharram. Sagan manyambut Tahun Baru Islam lawan sagan rasa besyukur urang banjar olehnya dibari kasalamatan lawan Allah SWT. Bulan Muharram adalah bulan nang baharga gasan umat Islam. Bulan ngini adalah bulan pargantian tahun gsan bubuhan muslim. Rancak umat muslim mayambut bulan nang baharga ngini dengan bapuasa, lawan baulah bubur asyura. 

Bubur Asyura diulah mamakai baras lawan banyu santan nang dibuati bamacam-macam sayuran lawan kacang-kacangan. Bubur Asyura rancak diulah beimbaian, nang kaya bearuhan pangantin, imbah itu diantari ke masigit lawan warga sakitar. 

## '''Sajarah'''
Ujar urang bahari, bubur asyura sudah ada mulai jaman Nabi Nuh AS lawan bubuhan pangikutnya nang baiman salamat pas banjir ganal manaiki jukung ganal. Nabi Nuh AS menyambat kekaumnya "Kumpuli barataan nang dibawa bubuhan pian!" Hbis itu sidin mandatangi (kaumnya) imbah itu menyambat: "Ambil kacang fuul (Samacam kedelai) ini saganggam, 'adas (biji-bijian) ini saganggam, baras, gandum lawan jelai (samacam tumbuhan nang bijinya/buahnya karas dibuat tasbih)".

Imbah itu Nabi Nuh menyambat: "Ulahlah/masaklah sabarataan ngini!, Niscaya buhan pian bakal sanang dalam kaadaan salamat".

Matan kajadian ngini kaum muslimin (tabiasa) maulah/mamasak biji-bijian. Matan ngini pulang, tradisi mamasak bubur asyura diulah umat muslim di barataan dunia tarutama Indunisia.

## '''Catatan Batis'''
Bingka Barandam

**Bingka barandam** adalah wadai has di Kalimantan Selatan. Masi, wadai ngini tanyaman didapati di bulan Ramadan. Banyak urang yang bajual Bingka barandam pas bulan Ramadhan karana nyaman dimakan gasan buka puasa. Mun dijapai, tekstur wadainya lamah. Uniknya, wadai ngini dimakan pakai kuah. Pas banar wan ngarannya ada kata "Barandam". Kuah Bingka barandam rasanya manis banar karana diulah dari banyu gula. Tagal, wadainya hambar jadinya sasuai haja mun dimakan pakai kuah nang manis.

## Bahan-Bahan
1) 6 sanduk makan galapung

2) 250 ml banyu

3) 3 lambar daun pandan

4) sadikit uyah

## Pembuatan
Bahan nang utama gasan maulah wadai ngini adalah galapung gandrum, uyah, gula pasir, wan vanili. Pamulaan, parlu maulah adunan. Campurakan sabarataan bahan tadi, imbah itu aduk sampai mangambang. Imbah itu, tuang adunan tadi kadalam wadah. Masak pakai api nang halus haja. Mun wadai sudah mengambang, langsung angkat supaya lakas dingin. Sambil mehadangi wadai jadi dingin, kawa sambil meulah kuahnya. Supaya adunan wadainya kada bantat, parlu mehatiakan pas mamilih ganalnya dan kualitas hintalu yang dipakai.

## Jujuhutan